<classify> KATIKA kuonesha mshikamano na wananchi wa Sudan Kusini kutokana na madhila wanayopitia, Kiongozi wa Kanisa Katoliki Duniani, Papa Francis, ametuma wito maalumu wa amani na mafanikio kwa viongozi na wananchi wa Sudan Kusini.Salamu hizo za Papa ziliwasilishwa na Askofu wa Kanisa la Anglikana Justin Welby na Mchungaji John Chalmers, mratibu wa zamani wa Kanisa la Scotland, ambao wamewahakikishia viongozi wa Sudan Kusini ukaribu wao wa kiroho na viongozi hao wakati wakifanya juhudi ya kutekeleza mkataba wa amani kwa ajili ya nchi yao.Katika ujumbe huo wa Krismasi, Papa Francis pia alieleza tafakuri yake juu ya watu wa Sudan Kusini ambao wamezingirwa na migogoro ya kisiasa na kijamii na kwamba yeye binafsi yupo pamoja na wananchi hao katika kila mitihani wanayopitia.Baraka za Mungu zinazoleta uokovu kwa wote zimeufunika ulimwengu, hii inatukumbusha kuwa Mungu anaendelea kutupenda sote, hata wale waovu kuliko wote.Wewe unaweza kuwa na fikra potofu, unaweza kuwa umevuruga mambo kabisa, lakini Bwana anaendelea kukupenda, alisema.  <topic>: KITAIFA 